**VYHLÁSENIE O MLČANLIVOSTI**

**Uchádzač:**

Obchodné meno:

Sídlo:

IČO:

Zápis v obchodnom registri:

(ďalej len *„uchádzač“)*

týmto **v y h l a s u j e**

1. že zachová mlčanlivosť o všetkých informáciách a skutočnostiach, ktoré mu budú akýmkoľvek spôsobom poskytnuté v súvislosti s verejným obstarávaním a nesprístupní ich tretím osobám s výnimkou uvedenou v bode 2., a to nielen počas výberového konania, ale aj po jeho ukončení bez ohľadu na úspešnosť uchádzača v súťaži,
2. že poskytnuté informácie **využije výlučne na účel svojej účasti vo verejnom obstarávaní** a nevyužije ich vo svoj prospech alebo v prospech tretej strany v rozpore s účelom, pre ktorý mu boli poskytnuté. Uchádzač poskytne informácie iba tým svojim vlastným zamestnancom alebo v prípade subdodávky zamestnancom subdodávateľa, ktorí nevyhnutne potrebujú poznať tieto informácie za účelom účasti uchádzača vo verejnom obstarávaní, a to iba v takom rozsahu, v akom je to nevyhnutné v súvislosti s účasťou uchádzača vo verejnom obstarávaní, pričom týchto zamestnancov uchádzač písomne zaviaže povinnosťou mlčanlivosti   
   oinformáciách nie v menšom rozsahu a nie za menej prísnych podmienok, ako vyplývajú z tohto vyhlásenia; uchádzač preukáže kedykoľvek na požiadanie verejného obstarávateľa predmetné písomné vyhlásenie týchto zamestnancov,
3. že berie na vedomie, že povinnosť mlčanlivosti sa týka všetkých informácií poskytnutých priamo či nepriamo, týkajúcich sa verejného obstarávateľa a predmetu zákazky zahŕňajúcich najmä, no nie výlučne, akékoľvek informácie týkajúce sa operácií, procesov, plánov, projektov, zámerov, alebo technických, vývojových, prevádzkových výkonov, informácií, údajov a dokladov týkajúcich sa bezpečnosti informačného systému, smerníc o informačnom systéme, bezpečnostnej politiky, bezpečnostného projektu, ďalej akýchkoľvek údajov technologickej, organizačnej povahy, identity objektov spadajúcich pod pojem „zabezpečovacie systémy“ a všetkých nosičov záznamov obsahujúcich takéto informácie. Informáciami, ktoré nepodliehajú povinnosti mlčanlivosti sú informácie, ktoré sú v čase ich poskytnutia už verejne známe,
4. že bude s poskytnutými informáciami nakladať takým spôsobom a všetky písomnosti, nosiče záznamov a iné zdroje informácií uchovávať na bezpečnom mieste tak, aby zabezpečil najvyššiu možnú mieru ich ochrany a chránil ich tým pred neoprávneným sprístupnením tretím osobám alebo svojim zamestnancom, ktorí   
   k nim nemajú mať prístup, pred krádežou, stratou alebo pred iným zneužitím,
5. že berie na vedomie, že verejný obstarávateľ je oprávnený požiadať kedykoľvek uchádzača o vrátenie písomností, nosičov záznamov a iných prostriedkov na uchovávanie informácií, ktoré obsahujú poskytnuté informácie alebo kedykoľvek požiadať uchádzača o ich zničenie; uchádzač žiadosti bezodkladne vyhovie a   
   na požiadanie vydá objednávateľovi písomné čestné vyhlásenie o zničení nosičov záznamov a iných prostriedkov obsahujúcich tieto informácie a bude zachovávať mlčanlivosť aj po ich zničení,
6. že berie na vedomie, že v prípade porušenia svojej povinnosti nezverejniť, neposkytnúť ani inak nepoužiť v akomkoľvek čase poskytnuté informácie, je verejný obstarávateľ oprávnený použiť na ochranu svojich záujmov všetky právne prostriedky v súlade s platnými všeobecne záväznými právnymi predpismi, najmä v zmysle ustanovení o náhrade škody podľa § 373 a nasl. zákona č. 513/1991 Zb. Obchodného zákonníka v znení neskorších predpisov a v zmysle ustanovení o bezdôvodnom obohatení podľa § 451 a nasl. zákona č. 40/1964 Zb. Občianskeho zákonníka v znení neskorších predpisov; to isté platí aj pre porušenie akejkoľvek inej povinnosti uchádzača uvedených v tomto vyhlásení.

V ........................................... dňa...........................

Za uchádzača:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, priezvisko a podpis

oprávneného zástupcu uchádzača (podľa výpisu z OR SR)